bombman/thwiki-2026-super-clean-5k huggingface dataset:
วัดบ่อน้ำจืด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนข่อย อำเภอกำแพงแสน จังหวัดนครปฐม มีพื้นที่ตั้งวัดราว 40 ไร่ วัดบ่อน้ำจืดเริ่มสร้างมาในราว พ.ศ. 2460 ประกาศตั้งวัดเมื่อ พ.ศ. 2485 จากคำบอกเล่าของผู้สูงอายุในหมู่บ้าน เดิมมีพระจำพรรษาอยู่เพียง 2–3 รูป เท่านั้น หนึ่งในนั้นคือ หลวงพ่อปลื้ม จนฺทราหู ท่านได้รับตำแหน่งเป็นเจ้าอาวาสวัดบ่อน้ำจืดรูปแรก และได้ทำการสร้างอุโบสถจนแล้วเสร็จเพื่อทำสังฆกรรม ได้รับพระราชทานวิสุงคามสีมาเมื่อวันที่ 1 กุมภาพันธ์ พ.ศ. 2489 ต่อมาหลวงพ่อปลื้มมรณภาพลง หลวงพ่อเง สุทินฺโน ซึ่งบวชอยู่กับหลวงพ่อปลื้ม จึงได้รับตำแหน่งเป็นเจ้าอาวาสในลำดับมา ท่านได้บูรณะอุโบสถที่ชำรุดแต่เนื่องจากอุโบสถมีความชำรุดมาก จึงได้สร้างอุโบสถหลังใหม่บนพื้นที่อุโบสถเดิม และได้ทำพิธีผูกพัทธสีมา เมื่อ พ.ศ. 2524 และทำพิธีตัดหวายลูกนิมิต เมื่อ พ.ศ. 2538 ต่อมาหลวงพ่อเงมรณภาพเมื่อ พ.ศ. 2539 ปัจจุบันมีพระครูอมรบุญญารักษ์ (บุญรอด) นาถกโร ดำรงตำแหน่งเจ้าอาวาส วัดบ่อน้ำจืดมีพระพุทธรูปนามว่า หลวงพ่อพุทธนิมิตร เป็นพระพุทธรูปศิลปะทวารวดี อายุมากกว่า 700 ปี ในวิหารยังประดิษฐานหลวงพ่อเชียงแสน หลวงพ่อสุโขทัย หลวงพ่อพุทธโสธร สมเด็จพระพุฒาจารย์ (โต พฺรหฺมรํสี) และรูปเคารพอดีตเจ้าอาวาส หลวงพ่อปลื้มและหลวงพ่อเง อุโบสถมีภาพจิตรกรรมฝาผนัง รายนามเจ้าอาวาส หลวงพ่อปลื้ม จนฺทราหู หลวงพ่อเง สุทินฺโน พระครูอมรบุญญารักษ์ (บุญรอด) นาถกโร อ้างอิง บ่อน้ำจืด
วัดเจริญราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระพัฒนา อำเภอกำแพงแสน จังหวัดนครปฐม วัดเจริญราษฎร์บำรุง หรือ วัดหนองพงนก ได้ประกาศตั้งวัดเมื่อวันที่ 12 กุมภาพันธ์ พ.ศ. 2519 ได้รับพระราชทานวิสุงคามสีมา เมื่อวันที่ 24 ธันวาคม พ.ศ. 2555 ได้รับบริจาคที่ดินจากนายเจริญ เล้าอรุณ และที่สาธารณประโยชน์ ประมาณ 40 ไร่ 3 งาน 28 ตารางวา ใช้ชื่อว่า 'วัดเจริญราษฎร์บำรุง' เพื่อเกียรติประวัติแด่นายเจริญ เล้าอรุณ ผู้บริจาคที่ดิน โดยผู้ใหญ่เจริญ เล้าอรุณได้ยกที่ดินก่อนสร้างวัดเมื่อ พ.ศ. 2500 จากนั้นได้ดำเนินการก่อตั้งวัด ได้รับการสนับสนุนจากผู้มีจิตศรัทธาเพื่อสร้างกุฏิ ศาลาการเปรียญ อาคารอเนกประสงค์ เมรุ วิหารและอุโบสถ เริ่มก่อสร้างถาวรวัตถุต่าง ๆ เมื่อ พ.ศ. 2543 จุดเด่นของวัด คือ พระพุทธรูปองค์ใหญ่หน้าอุโบสถ คือ พระสมเด็จองค์ปฐมปางมหาจักรพรรดิ ปูชนียวัตถุที่สำคัญ คือ หลวงพ่อมงคลนิมิต เป็นพระพุทธรูปปางมารวิชัยศิลาแกะสลักทั้งองค์ สันนิษฐานว่าน่าจะสร้างสมัยอยุธยาตอนปลาย พบที่วัดร้างแห่งหนึ่งในจังหวัดพระนครศรีอยุธยา และอัญเชิญมาประดิษฐานยังวัดเจริญราษฎร์บำรุง เมื่อ พ.ศ. 2518 อ้างอิง เจริญราษฎร์บำรุง
วัดพิรุณศาสตร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี มีที่ดินตั้งวัดเนื้อที่ 9 ไร่ 2 งาน 99 ตารางวา วัดพิรุณศาสตร์สร้างเมื่อ พ.ศ. 2443 ได้รับบริจาคที่ดินจากตาหรุ่น และนางสาด ไม่ทราบนามสกุล อุทิศที่ดิน จำนวน 58 ไร่ 70 ตารางวา และดำเนินการสร้างวัดนี้ขึ้น ขนานนามว่า วัดอรุณศาสตร์ เพื่อให้สอดคล้องกับนามผู้สร้างวัด ต่อมาชาวบ้านได้เรียกเพี้ยนไปเป็น 'วัดพิรุณศาสตร์' และได้กลายเป็นนามวัดในปัจจุบัน ด้านการศึกษา ทางวัดได้เปิดสอนพระปริยัติธรรมตั้งแต่ พ.ศ. 2507 นอกจากนี้ยังให้ทางราชการสร้างโรงเรียนประชาบาลในเนื้อที่ของ วัดรับพระราชทานวิสุงคามสีมาเมื่อวันที่ 1 สิงหาคม พ.ศ. 2533 อาคารเสนาสนะ ได้แก่ อุโบสถกว้าง 7 เมตร ยาว 23 เมตร สร้างเมื่อ พ.ศ. 2525 กุฏิสงฆ์ 7 หลัง หอสวดมนต์ และศาลาการเปรียญ ปูชนียวัตถุที่สำคัญ คือ พระประธานในพระอุโบสถ นามว่า หลวงพอเพชร ปางมารวิชัย ประดิษฐานในวิหาร สร้างในสมัยพระครูธัญวุฒาจารย์ (หลวงปู่ธูปธมฺมปาโล) เป็นเจ้าอาวาส รายนามเจ้าอาวาส พระอาจารย์คอน ติสฺสวํโส พระครูธัญญวุฒาจารย์ (ธูป ธมฺมปาโล) พระอธิการพยนต์ ภทฺทโก พระครูวิรุฬห์สุตคุณ (อุดมศักดิ์ อุตฺตมสกฺโก ป.ธ.4) อ้างอิง พิรุณศาสตร์
วัดศิริจันทาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลคลองห้า อำเภอคลองหลวง จังหวัดปทุมธานี วัดศิริจันทารามสร้างเมื่อ พ.ศ. 2445 โดยมีนายศิริ วิมุกตานนท์ เป็นผู้ถวายที่ดิน 15 ไร่ และดำเนินการสร้างวัด ใช้ชื่อว่า วัดศิริอินราม ตามนามผู้บริจาค ต่อมาได้เปลี่ยนนามเป็น วัดนาขวัญ ต่อมาทายาทผู้สร้างวัดได้บริจาคที่ดินเพิ่มเติม 3 ไร่และผู้บริจาคที่ดินขอให้เปลี่ยนนามวัดใหม่ จึงได้เปลี่ยนนามเป็น 'วัดศิริจันทาราม' เมื่อวันที่ 11 สิงหาคม พ.ศ. 2499 ได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2550 ด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2507 และยังให้ราชการสร้างโรงเรียนประชาบาลระดับประถมศึกษาในที่ดินทางทิศใต้และยังมีศูนย์พัฒนาตำบลอีกด้วย อาคารเสนาสนะภายในวัด ได้แก่ อุโบสถ กว้าง 5 เมตร ยาว 10 เมตร สร้างเมื่อ พ.ศ. 2480 ลักษณะทรงไทยสร้างด้วยไม้ กุฏิสงฆ์ 9 หลังส่วนมากเป็นอาคารไม้ทรงปั้นหยา หอสวดมนต์ สร้างเมื่อ พ.ศ. 2512 ศาลาการเปรียญ สร้างเมื่อ พ.ศ. 2463 ต่อมาเมื่อวันที่ 20 สิงหาคม พ.ศ. 2547 ได้สร้างอุโบสถใหม่ กว้าง 24 เมตร ยาว 43 เมตร และได้สร้างกุฏิทรงไทยอีก 3 หลัง ได้รื้อกุฏิเก่าไป 3 หลัง อ้างอิง ศิริจันทาราม
สันมหาพน เป็นตำบลในอำเภอแม่แตง จังหวัดเชียงใหม่ เป็นที่ตั้งศูนย์ราชการของอำเภอแม่แตง และมีพื้นที่ทั้งตำบลอยู่ในเขตเทศบาลตำบลสันมหาพน ป่าไม้ในตำบลสันมหาพน ที่ตั้งและอาณาเขต ตำบลสันมหาพนมีอาณาเขตติดต่อกับเขตการปกครองข้างเคียงดังต่อไปนี้ ทิศเหนือ ติดต่อกับตำบลแม่แตง ทิศตะวันออก ติดต่อกับตำบลอินทขิล และตำบลแม่หอพระ ทิศใต้ ติดต่อกับตำบลแม่แฝกใหม่ (อำเภอสันทราย) ทิศตะวันตก ติดต่อกับตำบลขี้เหล็ก ประวัติ สันมหาพน เป็นที่ตั้งของอำเภอแม่แตงจากการย้ายที่ตั้งครั้งที่ 4 ในปี พ.ศ. 2450 โดยตั้งที่ว่าการอำเภอที่หมู่ 2 บ้านป่าเส้า ตำบลสันมหาพน โดยมีนายอำเภอคนแรกชื่อ ขุนมิกสันสุรบาล (ฟ้อน) โดยใช้ชื่อ อำเภอแม่แตง ต่อมาปี พ.ศ. 2460 ทางราชการได้ใช้ชื่ออำเภอตามตำบลที่ตั้ง จึงเปลี่ยนชื่อเป็น อำเภอสันมหาพน และในปี พ.ศ. 2482 ทางราชการได้พิจารณาชื่อทางประวัติศาสตร์เดิมของทางอำเภอ เป็นชื่อที่ประชาชนทั่วไปเป็นที่รู้จัก จึงเปลี่ยนชื่ออำเภออีกครั้ง เป็นอำเภอแม่แตง โดยมีที่ว่าการอำเภอที่ตำบลสันมหาพนดังเดิม ปี พ.ศ. 2499 นายประเสริฐ กาญจนดุล ผู้ว่าราชการจังหวัดเชียงใหม่ ร่วมกับกำนันตำบลสันมหาพน ผู้ใหญ่บ้านและผู้นำชุมชน ได้พิจารณาพื้นที่หมู่ 1 บ้านป่าบง, หมู่ 2 บ้านป่าเส้า, หมู่ 3 บ้านสันมหาพน, หมู่ 4 บ้านป่าจี้, หมู่ 5 บ้านหนองหล่ม, หมู่ 6 บ้านหนองกอก, หมู่ 7 บ้านปากทาง ของตำบลสันมหาพน เป็นพื้นที่ตั้งของศูนย์ราชการอำเภอแม่แตง เป็นที่ชุมนุมชนหนาแน่น มีตลาด สถานีอนามัย จึงตั้งเป็น สุขาภิบาลสันมหาพน ในปี พ.ศ. 2500 ปี พ.ศ. 2526 สุขาภิบาลสันมหาพนมีชุมชนค่อนข้างหนาแน่นและกระจายเต็มพื้นที่ ชัยยา พูนศิริวงศ์ ผู้ว่าราชการจังหวัดเชียงใหม่ และพลเอก สิทธิ จิรโรจน์ รัฐมนตรีว่าการกระทรวงมหาดไทย ได้พิจารณาขยายเขตสุขาภิบาล โดยขยายไปถึงเขตหมู่ 1 บ้านบวกหมื้อ และหมู่ 2 บ้านแม่มาลัย ของตำบลขี้เหล็ก ต่อมาปี พ.ศ. 2542 สุขาภิบาลสันมหาพนได้รับการจัดตั้งขึ้นเป็นเทศบาลตำบล ด้วยผลของกฎหมาย ปี พ.ศ. 2546 เขตสภาตำบลสันมหาพนมีพื้นที่เต็ม 2 หมู่บ้าน ประชากร 1,976 คน และมี 508 ครัวเรือน และอีก 4 หมู่บ้านบางส่วนอยู่ในเขตเทศบาลตำบลสันมหาพน โดยส่วนที่อยู่นอกเขตเทศบาลมีสภาพไม่เข้าองค์ประกอบความเป็นหมู่บ้าน จึงพิจารณาให้รวมสภาตำบลสันมหาพนเข้ากับเทศบาลตำบลสันมหาพน ในปี พ.ศ. 2547 ทำให้ตำบลสันมหาพนอยู่ในเขตเทศบาลตำบลสันมหาพนทั้งหมด การแบ่งเขตการปกครอง การปกครองส่วนภูมิภาค พื้นที่ตำบลสันมหาพนประกอบด้วยหมู่บ้านทั้งสิ้นจำนวน 10 หมู่บ้าน มีจำนวนประชากร 6,294 คน แบ่งเป็นชาย 2,941 คน หญิง 3,353 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 4 ในอำเภอแม่แตง ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก หมู่บ้าน พ.ศ. 2566 พ.ศ. 2565 พ.ศ. 2564 พ.ศ. 2563 พ.ศ. 2562 พ.ศ. 2561 พ.ศ. 2560 ปากทาง 1,455 1,462 1,483 1,508 1,524 1,530 1,520 ป่าเส้า 633 634 664 680 688 687 699 แพะพัฒนา 593 584 581 573 585 586 572 หนองกอก 555 560 521 540 552 544 550 สหกรณ์ 545 558 563 572 589 598 602 สันมหาพน 542 545 555 561 584 593 600 ป่าบง 522 531 522 514 519 516 515 ห้วยฮ่าง 490 492 491 488 485 480 474 ป่าจี้ 463 469 463 458 469 489 486 หนองหล่ม 411 398 374 371 366 362 370 ทะเบียนกลาง 85 125 161 160 178 190 199 รวม 6,294 6,358 6,378 6,425 6,539 6,575 6,587 อ้างอิง สันมหาพน
ผู้เล่นลิเวอร์พูลฉลองแชมป์ยูฟ่าซูเปอร์คัพ 2019 สโมสรฟุตบอลลิเวอร์พูล เป็นสโมสรฟุตบอลอาชีพตั้งอยู่ที่เมืองลิเวอร์พูล ประเทศอังกฤษ แข่งขันอยู่ในพรีเมียร์ลีก ลีกสูงสุดของฟุตบอลอังกฤษ สำหรับการแข่งขันภายในประเทศ ลิเวอร์พูลชนะเลิศลีกสูงสุด 19 สมัย, เอฟเอคัพ 7 สมัย, ลีกคัพ 8 สมัยและเอฟเอคอมมิวนิตีชีลด์ 15 สมัย ส่วนการแข่งขันระดับนานาชาติ ลิเวอร์พูลชนะเลิศยูฟ่าแชมเปียนส์ลีก 6 สมัย, ยูฟ่าคัพ 3 สมัย, ยูฟ่าซูเปอร์คัพ 4 สมัย (การฉลองปี 2019 ในภาพ) และฟีฟ่าคลับเวิลด์คัพ 1 สมัย สโมสรก่อตั้งใน ค.ศ. 1892 และได้เข้าร่วมแข่งขันฟุตบอลลีกในปีต่อมา ลิเวอร์พูลใช้สนามแอนฟีลด์ตั้งแต่ก่อตั้งสโมสร ช่วงเวลาที่ประสบความสำเร็จมากที่สุดในประวัติศาสตร์คือช่วงคริสต์ทศวรรษ 1970 ถึงคริสต์ทศวรรษ 1980 เมื่อบิลล์ แชงคลี, บ๊อบ เพสลีย์, โจ เฟแกนและเคนนี แดลกลีช พาทีมชนะเลิศลีกสูงสุด 11 สมัยและยูโรเปียนคัพ 4 ใบ ต่อมาลิเวอร์พูลชนะเลิศการแข่งขันยูฟ่าแชมเปียนลีกอีก 2 สมัย ภายใต้การคุมทีมของราฟาเอล เบนิเตซและเยือร์เกิน คล็อพตามลำดับ ซึ่งคล็อพสามารถนำทีมชนะเลิศลีกสูงสุดในฤดูกาล 2019–20 นับเป็นการชนะเลิศลีกสูงสุดสมัยที่ 19 และสมัยแรกของยุคพรีเมียร์ลีก โดยเป็นการชนะเลิศลีกสูงสุดครั้งแรกในรอบ 30 ปี (อ่านต่อ...) บทความคัดสรรก่อนหน้านี้: นูกูอาโลฟา – รอบประจำเดือน – เบนจามิน เมานต์ฟอร์ตที่เก็บถาวร – บทความคัดสรรอื่น ๆ
วัดศาลาตึก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งลูกนก อำเภอกำแพงแสน จังหวัดนครปฐม มีเนื้อที่วัด 42 ไร่ 89 ตารางวา วัดตั้งอยู่ในเขตรอยต่อ 3 จังหวัด คือ นครปฐม ราชบุรี และกาญจนบุรี คำว่า ศาลาตึก เป็นซากโบราณสถาน สันนิษฐานว่าเรียกตามประวัติทางโบราณคดีโดยมีหลักฐานที่เหลือร่องรอยไว้เป็นซากอิฐโบราณสร้างเป็นรูปตึกแถว ตามคำบอกเล่าของชาวบ้านเล่าว่า สร้างในสมัยสมเด็จพระพุทธพันปี สำหรับให้คนเดินทางมาพักแรมหลบภัยอันตรายจากสัตว์ร้ายต่าง ๆ ในยามค่ำคืน น่าจะเป็นเส้นทางสำหรับผู้คนที่ไปนมัสการพระแท่นดงรัง จังหวัดกาญจนบุรี ชั้นล่างเป็นที่พักช้างพักม้า ชั้นบนสำหรับเป็นที่พักคนเดินทาง ทางวัดได้อนุรักษ์ไว้นับเป็นโบราณสถานสำคัญในด้านประวัติศาสตร์ท้องถิ่น สำหรับประวัติการสร้างวัด หลวงพ่อลำเจียก อดีตเจ้าอาวาส ได้ริเริ่มสร้างวัดบริเวณที่ดินของท่านเอง ตั้งแต่ปี พ.ศ. 2489 ประกาศตั้งเป็นวัดเมื่อวันที่ 15 สิงหาคม พ.ศ. 2489 เริ่มแรกท่านได้สร้างอุโบสถเป็นโครงสร้างไม้มุงสังกะสี และตั้งชื่อวัดว่า 'วัดศาลาตึก' ด้วยเหตุที่ว่ามีซากอาคารเก่านั้นอยู่ ต่อมาได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2500 เขตวิสุงคามสีมากว้าง 40 เมตร ยาว 80 เมตร หลวงพ่อลำเจียกได้สร้างอุโบสถหลังใหม่โครงสร้างคอนกรีตเสริมเหล็ก แบบทรงไทย หลังคาลด 3 ชั้น 2 มุข ยกพื้นขึ้นสูงเป็น 3 ชั้น ทุกชั้นมีกำแพงแก้ว ปิดทองคำเปลวตามลวดลายทั้งหลังและบานประตูหน้าต่าง แกะสลักเป็นทศชาติชาดก สร้างแล้วเสร็จเมื่อ พ.ศ. 2500 และภายในมีภาพจิตรกรรมฝาผนัง ภาพพระพุทธเจ้าและภาพประเพณีไทย วัฒนธรรมไทย 4 ภาค ส่วนพระประธานประจำอุโบสถ เป็นพระพุทธรูปปางมารวิชัย มีซุ้มเรือนแก้วลงรักปิดทองคำแท้ พร้อมพระอัครสาวก อ้างอิง ศาลาตึก
ขอกล่าวถึงการให้เหตุผลในวิกิพีเดีย โดยแบ่งเป็นการให้เหตุผลที่ดี และการให้เหตุผลที่ไม่ดี จุดประสงค์ของการเขียนเรียงความนี้เพื่อยกตัวอย่างการให้เหตุผลที่ดีและไม่ดี, เพื่อให้ผู้อ่านให้เหตุผลที่ดีมากขึ้น ให้เหตุผลที่ไม่ดีลดลง, และเพื่อให้อาสาสมัครวิกิพีเดียรู้เท่าทันการให้เหตุผลแบบต่าง ๆ ไม่ใช่ให้คุณทำตามตัวอย่างที่ไม่ดี การให้เหตุผลข้างล่างนี้มีทั้งการให้เหตุผลในการอภิปราย และการให้เหตุผลในหน้าบทความอยู่รวมกัน ป.ล. หน้านี้ไม่ใช่หน้าสอนหรือแนะนำการโต้วาที จึงไม่ใช่การสรุปตัวอย่างของการให้เหตุผลทุกแบบ การให้เหตุผลที่ดี ; 1. ยกนโยบายและแนวปฏิบัติมาอ้าง : ; 2. ยกหลักความเห็นพ้องมาอ้าง : ; 3. ยกบรรทัดฐานและขนบธรรมเนียมที่ไม่เป็นลายลักษณ์อักษรของวิกิพีเดียภาษาไทยมาอ้าง : ; 4. ยกหลักฐานที่น่าเชื่อถือภายนอกมาอ้าง ; 5. ใช้สามัญสำนึก การให้เหตุผลที่ไม่ดี ; 1. อ้างคุณวุฒิของตัวเอง ; 2. อ้างเรื่องเฉพาะกลุ่มของตัวเอง ; 3. การขอความเห็นใจ ; 4. การอ้างความไม่รู้ ; 5. การโจมตีตัวบุคคล ; 6. การอ้างคนหมู่มาก (อ้างตัวอย่างไม่ดี) ; 7 การโจมตีหุ่นฟาง (ยัดคำพูดใส่ปากคนอื่น) ; 8. การอ้างประสบการณ์ส่วนบุคคล
วัดอมรวดี อัม-มะ-ระ-วะ-ดี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปลายโพงพาง อำเภออัมพวา จังหวัดสมุทรสงคราม วัดอมรวดี เดิมชื่อ วัดลำหม้อแกง (สมัยโบราณมีปลาชุมมาก) จากนั้นได้ร้างไป ต่อมาหลวงพ่อมา เป็นผู้สร้างขึ้นใหม่ตั้งเป็นวัด เมื่อ พ.ศ. 2445 และได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2534 ได้รับการบูรณะซ่อมแซม และก่อสร้างสาสนวัตถุโดยเจ้าอาวาสรูปต่อ ๆ มา สมัยพระอธิการชดเป็นเจ้าอาวาส ได้สร้างกุฏิ 7 หลัง ศาลาการเปรียญ หอสวดมนต์ หอฉัน ศาลาท่าน้ำ ถนนอิฐ สร้างโบสถ์และพระประธาน สมัยพระอธิการเปีย เป็นเจ้าอาวาสได้สร้างกุฏิ 9 ห้อง เพิ่มอีก 1 หลัง ซ่อมแซมกุฏิที่ชำรุด และเปลี่ยนหลังคาเป็นหลังคากระเบื้องทั้งหมด วัดได้รับพระราชทานวิสุงคามสีมาครั้งหลังเมื่อวันที่ 1 กันยายน พ.ศ. 2560 ปูชนียวัตถุที่สำคัญได้แก่ พระประธานในอุโบสถเป็นพระพุทธรูปหล่อ ปางมารวิชัย พระพุทธรูปหล่อปางมารวิชัย องค์เล็ก ๆ พระพักตร์งามมาก ศิลปะสุโขทัย เป็นของเก่าคู่มากับวัด นามว่า หลวงพ่อประเสริฐ ประดิษฐานอยู่ในอุโบสถ เป็นองค์จำลอง เพราะองค์จริงได้สูญหายไปแล้วจากการโจรกรรม อ้างอิง อมรวดี
วัดโพธิ์นิ่มรัตตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงรากน้อย อำเภอสามโคก จังหวัดปทุมธานี มีเนื้อที่ 14 ไร่เศษ หน้าวัดมีคลองชลประทานและถนนเปรมประชากรตัดผ่าน วัดคลองขุด หรือ วัดโพธิ์นิ่มรัตตาราม เรียกชื่อวัดคลองขุดตามคลองที่ขุด จากหลักฐานที่ได้จากแผนกศึกษาธิการอำเภอสามโคก จังหวัดปทุมธานีทำให้ทราบว่า วัดคลองขุดได้สร้างขึ้นเมื่อ พ.ศ. 2360 ในสมัยพระบาทสมเด็จพระนั่งเกล้าเจ้าอยู่หัว ต่อมาวัดได้ขาดการทำนุบำรุงมีสภาพเป็นวัดร้างอยู่เป็นเวลานาน ต่อมา พ.ศ. 2492 ขุนพหิเขตและคุณแม่โฉม โพธิ์นิ่มแดงได้ถวายบ้านทรงไทยมาสร้างเป็นกุฏิวัด 6 ห้องและสร้างเสนาสนะอื่น ๆ พร้อมกับนิมนต์พระมาอยู่จำพรรษาเป็นเจ้าอาวาส พ.ศ. 2497 มีการสร้างอุโบสถด้วยไม้เป็นการชั่วคราวและได้สร้างใหม่เป็นคอนกรีตเสริมเหล็กเมื่อ พ.ศ. 2508 ปัจจุบันยังรักษาไว้แต่ไม่อาจใช้ทำสังฆกรรมได้แล้ว เมื่อ พ.ศ. 2537 คุณแม่แหวว โพธิ์นิ่มแดงพร้อมบุตร ธิดาและญาตมิตรรับเป็นเจ้าภาพสร้างอุโบสถขึ้นใหม่แทนอุโบสถหลังเดิม จากนั้นได้สร้างพระประธานและเสนาสนะต่างมากมาย อุโบสถหลังใหม่เป็นอาคารคอนกรีตยกพื้นสูงชั้นล่างเป็นที่เก็บสิ่งของเครื่องใช้ มีราวบันไดนาค หลังคาโบถส์มุงกระเบื้องซ้อน 3 ชั้น มีชั้นลดด้านละ 2 ตัดมีช่อฟ้า ใบระกา หางหงส์หน้าบรรณเป็นตราสัญลักษณ์ ฉลองสิริราชสมบัติ 60 ปี ซุ้มประตูหน้าต่างทรงมงกุฎ พระประธาน เป็นพระพุทธรูปปางมารวิชัย มีพระโมคคัลลานะ พระสารีบุตรอยู่ซ้ายขวา บานประตูและหน้าต่างแกะสลักไม้เป็นเทพทวารบาน วัดคลองขุดได้รับพระราชทานวิสุงคามสีมาเมื่อวันที่ 29 กันยายน พ.ศ. 2541 เสนาสนะอื่น ๆ ได้แก่ มณฑปหลวงพ่อจันทน์ซึ่งเป็นที่ประดิษฐานหลวงพ่อจันทน์ พระพุทธรูปปางห้ามญาติที่อาราธนามาจากวัดไก่เตี้ย รอยพระพุทธบาทจำลอง เบื้องหน้ามีรูปปั้นอดีตท่านเจ้าอาวาส อ้างอิง โพธิ์นิ่มรัตตาราม
วัดคูบางหลวงอนุกิจวิธูร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคูบางหลวง อำเภอลาดหลุมแก้ว จังหวัดปทุมธานี มีที่ดินที่ตั้งวัดมีเนื้อที่ 33 ไร่ 72 ตารางวา วัดคูบางหลวงอนุกิจวิธูรตั้งวัดเมื่อวันที่ 13 กันยายน พ.ศ. 2527 ผู้สร้างวัดคือ คุณหญิงแฉล้ม อนุกิจวิธูร ณ อยุธยา ได้รับพระราชทานวิสุงคามสีมา เมื่อวันที่ 2 พฤศจิกายน พ.ศ. 2530 เขตวิสุงคามสีมา กว้าง 40 เมตร ยาว 80 เมตร ด้านการศึกษา มีโรงเรียนพระปริยัติธรรมแผนกธรรมเปิดเมื่อ พ.ศ. 2530 และโรงเรียนพระปริยัติธรรมแผนกบาลี เปิดเมื่อ พ.ศ. 2534 อาคารเสนาสนะที่สำคัญ ได้แก่ อุโบสถ กว้าง 40 เมตร ยาว 80 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก ศาลาการเปรียญ กว้าง 10 เมตร ยาว 16 เมตร สร้างเมื่อ พ.ศ. 2520 กุฏิสงฆ์ จำนวน 8 หลัง เป็นอาคารไม้ 1 หลัง ครึ่งตึกครึ่งไม้ 7 หลัง ศิลปกรรมภายในมีพระพุทธรูปเก่าแก่ จำนวน 5 องค์ พระไตรปิฎกที่ทำจากใบลาน จำนวน 7 ชุด เป็นภาษาไทยและทำจากกระดาษ จำนวน 3 ชุด เป็นภาษาบาลี ภาพเขียนที่ผนังหรือเพดานองค์โบสถ์ วิหาร ศาลาการเปรียญเขียนเมื่อ พ.ศ. 2533 และภาพประเพณีลอยกระทง ปรากฏที่ผนังโบสถ์ เขียนเมื่อ พ.ศ. 2533 รายนามเจ้าอาวาส พระครูเกษมธรรมทัต (สุรศักดิ์ เขมรํสี) พระมหาอำนาจ อจฺฉริยเมธี ป.ธ.7 อ้างอิง คูบางหลวงอนุกิจวิธูร
หมู่บ้านโนนโพธิ์ เป็นหมู่บ้านหนึ่งในตำบลรุ่งระวี อำเภอน้ำเกลี้ยง จังหวัดศรีสะเกษ ชาวบ้านส่วนใหญนับถือพระพุทธศาสนานิกายเถรวาท มีวัดประจำหมู่บ้าน 1 แห่ง ด้านเศรษฐกิจ ชาวบ้านส่วนใหญ่ประกอบอาชีพเกษตรกรรมเป็นส่วนใหญ่ ปัจจุบันหมู่บ้านโนนโพธิ์อยู่ในระดับการปกครองพื้นที่มีหมู่เดียว จำนวน 72 หลังคาเรีอน มีนายถนอม ผลบุญ เป็นผู้ใหญ่บ้านคนแรก ความเป็นมาชื่อหมู่บ้าน หมู่บ้านโนนโพธิ์ เป็นคำที่มาจากคำว่า เพราะเมื่อ สมัยก่อนลักษณะภูมิประเทศโดยทั่วไปเป็นที่ราบสูงเป็นชุมชนที่ตั้งมานาน มีต้นโพธิ์ขนาดใหญ่อยู่บริเวณท้ายหมู่บ้าน จึงเรียกว่า “โนนโพธิ์” กันเรื่อยมา และใช้คำนี้สืบต่อกันเรื่อยมาจนปัจจุบัน พัฒนาการทางประวัติศาสตร์ หมู่บ้านโนนโพธิ์ เดิมตั้งอยู่ในตำบลละเอาะ อำเภอกันทรารมย์ ชาวบ้านที่อยู่ในหมู่บ้านโนนโพธิ์อพยพมาจากบ้านหนองไฮ ตำบลหนองไฮ อำเภอเมืองศรีสะเกษ อันเนื่องมาจากหาพื้นที่ทำกินและเกิดจากภัยแล้ง ต่อมามีลูกหลาน มีประชากรเพิ่มมากขึ้น จึงได้ก่อตั้งมาเป็นแหล่งชุมชนจนถึงปัจจุบันและได้นำชื่อต้นโพธิ์ขนาดใหญ่มาตั้งเป็นชื่อชุมชน และใช้ชื่อนี้มาเป็นชื่อตำบลจนถึงปัจจุบัน โดยหมู่บ้านโนนโพธิ์ หมู่ 10 นั้น เริ่มก่อตั้งมาตั้งแต่เมื่อใด ไม่มีหลักฐานปรากฏแน่ชัด ชาวบ้านส่วนใหญ่ในชุมชนมีถิ่นกำเนิดอยู่ที่อำเภอเมืองศรีสะเกษและอพยพมายังพื้นที่แห่งนี้ อาศัยอยู่บริเวณริมฝั่งห้วยระวี ประกอบอาชีพการเกษตรเป็นหลัก ต่อมาทางราชการได้แบ่งพื้นที่การปกครองของอำเภอกันทรารมย์ออกมาตั้งเป็นกิ่งอำเภอน้ำเกลี้ยง ตามประกาศกระทรวงมหาดไทยลงวันที่ 3 มกราคม พ.ศ. 2529 โดยมีผลบังคับตั้งแต่วันที่ 22 มกราคม ปีเดียวกัน โดยในขณะนั้นหมู่บ้านโนนโพธิ์ยังมีฐานะเป็นหมู่บ้านหมู่ที่ 10 ในท้องที่ตำบลละเอาะ เมื่อประมาณปี พ.ศ. 2533 ท้องที่หมู่บ้านบางส่วนในตำบลละเอาะ และตำบลเขินจึงได้แยกตัวเป็นตำบลรุ่งระวี อำเภอน้ำเกลี้ยง โดยรวมเอาหมู่บ้านของตำบลเขินและตำบลละเอาะ ตั้งเป็นตำบลรุ่งระวี ตามประกาศกระทรวงมหาดไทย เมื่อวันที่ 2 กรกฎาคม พ.ศ. 2533 และมีผลในวันที่ 17 สิงหาคม ปีเดียวกัน โดยกำหนดให้หมู่บ้านโนนโพธิ์ หมู่ที่ 10 ตำบลละเอาะ กลายเป็นหมู่ที่ 10 ของตำบลรุ่งระวีจนปัจจุบัน สภาพภูมิศาสตร์ หมู่บ้านโนนโพธิ์ มีอาณาเขตติดต่อกับเขตการปกครองข้างเคียง ดังนี้ ทิศเหนือ ติดต่อกับหมู่บ้านรุ่ง ตำบลรุ่งระวี อำเภอน้ำเกลี้ยง ทิศตะวันออก ติดต่อกับหมู่บ้านโนนงาม ตำบลรุ่งระวี อำเภอน้ำเกลี้ยง ทิศใต้ ติดต่อกับหมู่บ้านโนนสวน ตำบลตูม อำเภอศรีรัตนะ ทิศตะวันตก ติดต่อกับหมู่บ้านหนองพะแนง ตำบลรุ่งระวี อำเภอน้ำเกลี้ยง สภาพด้านสังคม หมู่บ้านโนนโพธิ์ มีการบริการขั้นพื้นฐานถนนคอนกรีตเสริมเหล็กตัดผ่านชุมชน การเดินทางสะดวก และอยู่ห่างจากอำเภอน้ำเกลี้ยงระยะทางประมาณ 5 กิโลเมตร ส่วนการขนส่งผลผลิตการเกษตรนิยมใช้รถไทยแลนด์และรถปิคอัพ เข้าสู่ตลาดหรือแหล่งรับซื้อผลผลิตทางการเกษตร มีสถานบริการเพื่อความสะดวกสำหรับประชาชน เช่น ตู้โทรศัพท์สาธารณะหอกระจายข่าว ระบบสาธารณูปโภคทั้งไฟฟ้า ใช้ครบทุกครัวเรือน และมีแหล่งน้ำธรรมชาติเพื่อใช้ในการอุปโภคด้านต่าง ๆ ได้แก่ ห้วยระวี และหนองผอบ ปัจจุบันหมู่บ้านโนนโพธิ์ มีประชากร 288 คน แบ่งเป็นชาย 150 คน หญิง 138 คน (ปี 2563) และเป็นหมู่บ้านหนึ่งในเขตองค์การบริหารส่วนตำบลรุ่งระวี อ้างอิง บ้านโนนโพธิ์ โนนโพธิ์
ประเทศเบลีซ เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นับเป็นการเข้าร่วมแข่งขันโอลิมปิกครั้งที่ 13 ของประเทศ แม้ว่าก่อนหน้านี้จะเคยเข้าร่วมการแข่งขันครั้งแรก 2 ครั้งภายใต้ชื่อ 'บริติชฮอนดูรัส' ก็ตาม (1968 ที่เม็กซิโกซิตี และ 1972 ที่มิวนิก) ทีมชาติเบลีซประกอบด้วยนักกีฬา 3 คน (ชาย 2 คน / หญิง 1 คน) แข่งขันใน 2 กีฬา (กรีฑาและเรือแคนู) จำนวนนักกีฬา จำนวนนักกีฬาในแต่ละชนิดกีฬามีดังต่อไปนี้ กีฬา ชาย หญิง รวม กรีฑา 1 1 2 เรือแคนู 1 0 1 Total 2 1 3 กรีฑา เบลีซได้รับสิทธิ์เข้าร่วมการแข่งขันระดับสากลจากสหพันธ์กรีฑาโลก เพื่อส่งนักกรีฑา 2 คน (เพศละคน) ไปแข่งขันโอลิมปิก ;ประเภทลู่และถนน นักกีฬา รายการ ฮีท ก่อนรองฯ รอบรองฯ ชิงชนะเลิศ ผล อันดับ ผล อันดับ ผล อันดับ ผล อันดับ ฌอน กิลล์ 100 เมตร ชาย 10.88 5 ไม่ได้ผ่านเข้ารอบ ซาแมนธา เดิร์กส์ 400 เมตร หญิง 54.16 SB 7 ไม่ได้ผ่านเข้ารอบ เรือแคนู สปรินท์ เบลีซได้รับคำเชิญจากคณะกรรมาธิการไตรภาคีให้ส่งนักพายเรือแคนูลงแข่งขันประเภท K-1 1,000 เมตร ชาย ซึ่งถือเป็นการเปิดตัวกีฬาประเภทนี้ของประเทศ นักกีฬา รายการ ฮีท ก่อนรองฯ รอบรองฯ ชิงชนะเลิศ เวลา อันดับ เวลา อันดับ เวลา อันดับ เวลา อันดับ อมาโด ครูซ K-1 200 เมตร ชาย 39.645 5 QF 39.333 5 ไม่ได้ผ่านเข้ารอบ K-1 1,000 เมตร ชาย 4:13.080 5 QF 4:15.262 6 ไม่ได้ผ่านเข้ารอบ Qualification Legend: FA = Qualify to final (medal); FB = Qualify to final B (non-medal) อ้างอิง 2020 เบลีซ
สหพันธรัฐไมโครนีเชีย เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 นี่คือการเข้าร่วมการแข่งขันกีฬาโอลิมปิกครั้งที่ 6 ของประเทศ นับตั้งแต่เปิดตัวครั้งแรกในปี 2000 จำนวนนักกีฬา จำนวนนักกีฬาในแต่ละชนิดกีฬามีดังต่อไปนี้: กีฬา ชาย หญิง รวม กรีฑา 1 0 1 ว่ายน้ำ 1 1 2 รวม 2 1 3 กรีฑา สหพันธรัฐไมโครนีเซียได้รับคำเชิญจากสหพันธ์กรีฑาโลกให้ส่งนักกรีฑาชายไปแข่งขันกีฬาโอลิมปิก ;ประเภทลู่และถนน นักกีฬา รายการ ฮีท ก่อนรองฯ รอบรองฯ ชิงชนะเลิศ ผล อันดับ ผล อันดับ ผล อันดับ ผล อันดับ สก็อตต์ ฟิติ 100 เมตร ชาย 11.25 SB 6 ไม่ได้ผ่านเข้ารอบ ว่ายน้ำ สหพันธรัฐไมโครนีเซียได้รับคำเชิญจาก FINA เพื่อส่งนักว่ายน้ำอันดับต้นๆ สองคน (หนึ่งคนต่อหนึ่งเพศ) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮิท รอบรองฯ ชิงชนะเลิศ เวลา อันดับ เวลา อันดับ เวลา อันดับ เทซี ลิมเทียโก เดี่ยวผสม 200 เมตร ชาย 2:07.69 45 ไม่ได้ผ่านเข้ารอบ เทยันนา อดัมส์ กบ 100 เมตร หญิง 1:25.36 41 ไม่ได้ผ่านเข้ารอบ อ้างอิง 2020 ไมโครนีเชีย
ประเทศกินี-บิสเซา เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ถือเป็นครั้งที่ 7 ติดต่อกันที่ประเทศเข้าร่วมการแข่งขันโอลิมปิกฤดูร้อน จำนวนนักกีฬา กีฬา ชาย หญิง รวม กรีฑา 1 0 1 ยูโด 0 1 1 มวยปล้ำ 2 0 2 รวม 3 1 4 กรีฑา กินี-บิสเซาได้รับสิทธิ์เข้าร่วมการแข่งขันระดับสากลจากเวิลด์แอธเลติก โดยส่งนักกีฬา 2 คน (ชาย 1 คน และหญิง 1 คน) ;ประเภทลู่และถนน นักกีฬา รายการ ฮีท ก่อนรองฯ รอบรองฯ ชิงชนะเลิศ ผล อันดับ ผล อันดับ ผล อันดับ ผล อันดับ เซโค คามาร่า 100 เมตร ชาย 11.33 PB 7 ไม่ได้ผ่านเข้ารอบ ยูโด กินี-บิสเซาผ่านการคัดเลือกนักยูโด 1 คนในประเภทฮาล์ฟไลท์เวทหญิง (52 กก.) ตาเซียนา ลิมา นักกีฬาโอลิมปิกที่ริโอในปี 2016 ได้รับโควตาทวีปแอฟริกาในฐานะนักยูโดอันดับหนึ่งของประเทศนอกเหนือจากตำแหน่งที่ผ่านการคัดเลือกโดยตรงในรายชื่อการจัดอันดับโลกของ IJF เมื่อวันที่ 28 มิถุนายน 2021 นักกีฬา รายการ/รุ่น 32 คน 16 คน ก่อนรองฯ รอบรองฯ แก้ตัว ชิงชนะเลิศ/ คู่แข่งผล คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ ตาเซียนา ลิมา 52 กก. หญิง แพ้ 00–11 ไม่ได้ผ่านเข้ารอบ มวยปล้ำ กินี-บิสเซาได้คัดเลือกนักมวยปล้ำฟรีสไตล์ชาย 2 คน โดยทั้งคู่ผ่านเข้ารอบ 2 อันดับแรกของการแข่งขันรอบคัดเลือกแอฟริกาและโอเชียเนีย 2021 ที่แฮมมาเมท ประเทศตูนิเซีย ;ฟรีสไตล์ นักกีฬา รายการ/รุ่น 16 คน ก่อนรองฯ รอบรองฯ แก้ตัว ชิงชนะเลิศ/ คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ ดิอามันติโน ยูนา ฟาเฟ 57 กก. ชาย แพ้ 0–3 PO ไม่ได้ผ่านเข้ารอบ 15 ออกัสโต มิดาน่า 74 กก. ชาย แพ้ 1–4 SP ผ่านเข้ารอบแก้ตัว แพ้ 0–4 ST ไม่ได้ผ่านเข้ารอบ 11 อ้างอิง 2020 กินี-บิสเซา
วัดโปรยฝน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสามวัง อำเภอหนองเสือ จังหวัดปทุมธานี มีที่ดินตั้งวัด 12 ไร่ 3 งาน 41 ตารางวา วัดโปรยฝนสร้างเมื่อ พ.ศ. 2441 โดยมีคุณหญิงสนาน อมาตยกุลและคุณภัทร อมาตยกุล เป็นผู้ถวายที่ดินและดำเนินการก่อสร้างวัด เดิมมีนามว่า วัดทรามสงวน ต่อมาประชาชนทั่วไป เรียกว่า 'วัดโปรยฝน' และใช้เป็นนามวัดสืบต่อมาจนถึงทุกวันนี้ ชื่อของวัดมาจากเหตุการณ์ที่ปรากฏขึ้นในแต่ละปีนั้นไม่ว่าจะเป็นเทศกาลต่าง ๆ เช่นเทศกาลเข้าพรรษาหรือออกพรรษา ตรุษไทย บวชนาคและงานประจำปีจะมีฝนโปรยลงมาและตกมาทุกครั้งถือว่าอัศจรรย์ยิ่งนัก วัดโปรยฝนได้รับพระราชทานวิสุงคามสีมาเมื่อวันที่ 13 พฤศจิกายน พ.ศ. 2478 ได้ดำเนินการผูกพัทธสีมา เมื่อประมาณ พ.ศ. 2478 อาคารเสนาสนะโดยมีอุโบสถกว้าง 6 เมตรยาว 12 เมตร สร้างเมื่อ พ.ศ. 2510 กุฎิสงฆ์จำนวน 5 หลังส่วนมากเป็นอาคารไม้ หอสวดมนต์ ศาลาการเปรียญสร้างโดยหลวงพ่อเกตุได้นำญาติโยมโดยมีนายละออง เพ็ชสมร อุปถัมภ์ ปูชนียวัตถุนอกจากนี้ยังมีพระปางประธานพรหน้าตักกว้าง 5 เมตร สูง 7 เมตร อยู่ข้างโบสถ์พร้อมทั้งประธานในอุโบสถที่ศักดิ์สิทธิ์แบบสุโขทัยหน้าตักกว้าง 43 นิ้ว ปางมารวิชัย อ้างอิง โปรยฝน
ประเทศเยเมน เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 จำนวนนักกีฬา จำนวนนักกีฬาในแต่ละชนิดกีฬามีดังต่อไปนี้ กีฬา ชาย หญิง รวม กรีฑา 1 0 1 ยูโด 1 0 1 ยิงปืน 0 1 1 ว่ายน้ำ 1 1 2 รวม 3 2 5 กรีฑา เยเมนได้รับสิทธิ์เข้าร่วมการแข่งขันระดับสากลจาก IAAF เพื่อส่งนักกีฬาหนึ่งคนไปแข่งขันกีฬาโอลิมปิก ;ประเภทลู่และถนน นักกีฬา รายการ ฮีท รอบรองฯ ชิงชนะเลิศ ผล อันดับ ผล อันดับ ผล อันดับ อะห์มัด อัลยะอ์รี 400 เมตร ชาย 48.53 8 ไม่ได้ผ่านเข้ารอบ ยูโด เยเมนส่งนักยูโดชายหนึ่งคนเข้าร่วมการแข่งขันโอลิมปิก หลังจากที่สหพันธ์ยูโดนานาชาติมอบโควตาคำเชิญสามฝ่ายให้กับพวกเขา นักกีฬา รายการ/รุ่น 64 คน 32 คน 16 คน ก่อนรองฯ รอบรองฯ แก้ตัว ชิงชนะเลิศ/ คู่แข่งผล คู่แข่งผล คู่แข่งผล คู่แข่งผล คู่แข่งผล คู่แข่งผล คู่แข่งผล อันดับ อาเหม็ด อายาช 73 กก. ชาย แพ้ 00–10 ไม่ได้ผ่านเข้ารอบ ยิงปืน เยเมนได้รับคำเชิญจากคณะกรรมาธิการไตรภาคีให้ส่งนักกีฬายิงปืนหญิงไปแข่งขันโอลิมปิก ตราบใดที่มีคะแนนผ่านเกณฑ์ขั้นต่ำ (MQS) ซึ่งถือเป็นการเปิดตัวโอลิมปิกของทีมชาติในกีฬาประเภทนี้ นักกีฬา รายการ คัดเลือก ชิงชนะเลิศ คะแนน อันดับ คะแนน อันดับ ยาซามีน อัลไรมี ปืนสั้นอัดลม 10 เมตร หญิง 551 52 ไม่ได้ผ่านเข้ารอบ Qualification Legend: Q = Qualify for the next round; q = Qualify for the bronze medal (shotgun) ว่ายน้ำ เยเมนได้รับคำเชิญจาก FINA ให้ส่งนักว่ายน้ำอันดับต้นๆ สองคน (เพศละคน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021 นักกีฬา รายการ ฮีท รอบรองฯ ชิงชนะเลิศ เวลา อันดับ เวลา อันดับ เวลา อันดับ มุคตาร อัลยามานี ฟรีสไตล์ 100 เมตร ชาย 50.52 47 ไม่ได้ผ่านเข้ารอบ ฟรีสไตล์ 200 เมตร ชาย 1:49.97 36 ไม่ได้ผ่านเข้ารอบ Nooran Ba-Matraf กบ 100 เมตร หญิง 1:27.79 42 ไม่ได้ผ่านเข้ารอบ อ้างอิง 2020 เยเมน